15 A re re o mogolwane, o dira loeto lwa bodisa. O ka nna wa kgothaletsa banyalani ba ba tsidifetseng gore ba akanye ka nako ya fa ba ne ba simolola go utlwa ka boammaaruri jwa Lefoko la Modimo. A bo dithuto tsa boammaaruri di ne di le monate, di utlwala, di kgotsofatsa e bile di golola semoyeng jang ne! (Joh. 8:32) A bo dipelo tsa bone di ne di phophoma ka boitumelo ka ntlha ya se ba neng ba se ithuta ka ga Jehofa, lorato lwa gagwe le maikaelelo a gagwe a a molemolemo! (Bapisa Luke 24:32.) Ba gakolole gore Bakeresete ba ba ineetseng ba na le kamano e e gaufi le Jehofa e bile ba na le tshiamelo e e molemo ya go rapela. Ka metlha kgothatsa ba ba tsidifetseng gore ba boe ba amogele “dikgang tse di molemo tse di galalelang tsa Modimo yo o itumetseng,” Jehofa.—1 Tim. 1:11.